पाएं अपने शहर की ताज़ा ख़बरें और फ्री ई-पेपरडाउनलोड करें
मुफ्फसिल थाना क्षेत्र के हुटपा में कोरोना ने एक परिवार के सारी खुशियां पल भर में छीन ली जब शादी के आठ दिन बाद ही दूल्हे की मौत कोरोना से हो गई। दुल्हन की हाथों की मेहंदी अभी सुखी भी नहीं थी कि उसकी मांग का सिंदूर उजड़ गया। हुटपा निवासी कृष्णा महतो का पुत्र अनिल महतो की शादी 28 अप्रैल 2021 को झरपो निवासी कांशी महतो की पुत्री के साथ पूरे धूमधाम से हुई थी। विवाह के दिन से दो दिन पूर्व भी दूल्हे को बुखार था जिसके बाद भी परिजनों ने लापरवाही बरती और विवाह की सारी तैयारियां पूरी होने के कारण पहले से तय दिन में ही पूरे धूमधाम से विवाह कर दिया गया।
विवाह के बाद उसकी तबियत बिगड़ने लगी जिसके बाद उसकी कोरोना जांच कराई गई। जांच में कोरोना की पुष्टि होने पर उसे हजारीबाग मेडिकल कॉलेज हॉस्पिटल में भर्ती किया गया जहां उसने बुधवार की रात्रि को दम तोड़ दिया। मौत की सूचना मिलते ही उसके घर में मातम छा गया। परिजनों का रो रोकर बुरा हाल था। सबसे बुरा हाल नई नवेली दुल्हन का था जिसका ब्याह उसके माता पिता ने बड़ी हंसी खुशी के साथ पूरे धूमधाम से की थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn